
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1000 


31 Ιουλίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Διορισμός μελών του Διοικητικού Συμβουλίου του Ελ¬ 


ληνικού Ιδρύματος Πολιτισμού. 1 

Παροχή δωρεάν μετοχών του Δημοσίου. 2 

Παροχή της Εγγύησης του Ελληνικού Δημοσίου προς 
την ΕΜΠΟΡΙΚΗ ΤΡΑΠΕΖΑ γιατη χορήγηση δανείου 

στην ΠΥΡΚΑΛΑ.Ε. ποσού 3,2 δις δρχ. 3 

Έγκριση τιμολογίου υδρογεωλογικών εργασιών. 4 

Ρύθμιση εξόφλησης οφειλών δικαιούχων του Ο.Ε.Κ. 
από δάνεια του Ν. Δ/τος 1138/1972 και του Ν. 

1641/1986. 5 

Συγκρότηση Επιτροπής Παρακολούθησης του Επιχει¬ 
ρησιακού Προγράμματος "Απασχόληση και Επαγ¬ 
γελματική Κατάρτιση". 6 

Συγκρότηση Ομάδας Εργασίας για τη μελέτη και σύ¬ 
νταξη σχεδίου Π.Δ. σε εκτέλεση του άρθρου 65 
παρ. 5 Ν. 2447/1996 με το οποίο θα ρυθμίζονται 
στιςλεπτομέρειέςτους, η οργάνωση καιη λειτουρ¬ 
γία του θεσμού των ανάδοχων οικογενειών. 7 


ΑΠΟΦΑΣΕΙ Σ 

Αριθ. Φ. 140/ΑΣ501 (1) 

Διορισμός μελών του Διοικητικού Συμβουλίου του Ελλη¬ 
νικού Ιδρύματος Πολιτισμού. 

Η ΑΝΑΠΛΗΡΩΤΗΣ ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Τις διατάξεις του Ν. 1558/85 "Κυβέρνηση και Κυβερ¬ 
νητικά όργανα" (ΦΕΚ 137Α5). 

2. Την υπ’αρ. Υ578 από 1/12/2000 Απόφαση του Πρω¬ 
θυπουργού Κωνσταντίνου Σημίτη "Καθορισμός αρμοδιο¬ 
τήτων της Αναπληρωτή Υπουργού Εξωτερικών κας. Ελι¬ 
σάβετ Παπαζώη" (ΦΕΚ, 1484Β/5.12.2000). 

3. Τις διατάξεις του άρθρου 2 του Ν. 2524/1997 "Ρυθμί¬ 
σεις για το Ελληνικό Ίδρυμα Πολιτισμού" (ΦΕΚ 183Α’). 

4. Τηνυπ’ αρ. Φ. 1//116/ΑΣ 223 από 31.3.1998 Απόφαση 
του Αναπληρωτή Υπουργού Εξωτερικών "Διορισμός του 
Διοικητικού Συμβουλίου του Ελληνικού Ιδρύματος Πολιτι¬ 
σμού" (ΦΕΚ 335Β/8.4.1998). 


5. Την υπ’ αριθ. Φ1/17/ΑΣ46/14.1.1999 Απόφαση του 
Αναπληρωτή Υπουργού Εξωτερικών "Διορισμός μέλους 
του Διοικητικού Συμβουλίου του Ελληνικού Ιδρύματος 
Πολιτισμού" (ΦΕΚ33Β/26.1.1999). 

6. Την υπ’ αριθ. ΑΣ 1537/17.8.2000 Απόφαση του Υπουρ¬ 
γού Εξωτερικών "Διορισμός του Προέδρου του Διοικητι¬ 
κού Συμβουλίου του Ελληνικού Ιδρύματος Πολιτισμού 
(ΦΕΚ 1075Β/30.8.2000). 

7. Την από 5 Μαρτίου 2001 επιστολή του Προέδρου του 
Δ.Σ. του Ελληνικού Ιδρύματος Πολιτισμού, αναφορικά με 
την παραίτηση του μέλους του Δ.Σ. του Ελληνικού Ιδρύμα¬ 
τος Πολιτισμού Σοφίας Χηνιάδου καιτην από 5 Ιουλίου 2001 
επιστολή του Προέδρου του Ελληνικού Ιδρύματος Πολιτι¬ 
σμού αναφορικά με την παραίτηση του μέλους του Δ.Σ. του 
Ελληνικού Ιδρύματος Πολιτισμού Δημήτριου Χαλκιώτη. 

8. Την από 12.4.2001 και με αριθ. πρωτ. 1726/12.4.2001 
πρόταση του Υπουργού Πολιτισμού. 

9 Την από 22.3.2001 και με αριθ. πρωτ. 542 πρόταση του 
Υπουργού Εθνικής Παιδείας και Θρησκευμάτων. 

10. Το γεγονός ότι από τις διατάξεις της παρούσας δεν 
δημιουργείται δαπάνη σε βάρος του κρατικού προϋπολο¬ 
γισμού, αποφασίζουμε: 

Διορίζονται η Στέλλα Πριόβολου του Κωνσταντίνου, Ει¬ 
δική Γραμματέας Παιδείας Ομογενών και Διαπολιτισμι- 
κής Εκπαίδευσης του Υπουργείου Εθνικής Παιδείας και 
Θρησκευμάτων και η Άλκηστη Σουλογιάννη, Διευθύντρια 
της Διεύθυνσης Μορφωτικών Σχέσεων του Υπουργείου 
Πολιτισμού, μέλη του Δ.Σ. του Ελληνικού Ιδρύματος Πο¬ 
λιτισμού. 

Η θητεία των ανωτέρω λήγει με τη λήξη της θητείας των 
υπολοίπων μελών του Δ.Σ. του Ελληνικού Ιδρύματος Πο¬ 
λιτισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2001 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 
-♦- 

Αριθ. 2/43995/0025 (2) 

Παροχή δωρεάν μετοχών του Δημοσίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 3 του άρθρου 9 του Ν. 2819/ 

2000 "Ίδρυση Εταιρείας "Ολυμπιακό Χωριό Α.Ε.", προ¬ 
στασία Ολυμπιακών Συμβόλων και Σημάτων και άλλες 
διατάξεις" (ΦΕΚ84/Α/15.3.2000). 

2. Την αριθμ. 585/17.7.2001 απόφαση της Διυπουργι¬ 
κής Επιτροπής Αποκρατικοποιήσεων. 

3. Την αριθμ. 1039386/441/Α’ 0006/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών "Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών" (ΦΕΚ 571/Β7 
21.4.2000), αποφασίζουμε: 

Σε κάθε ιδιώτη ή θεσμικό επενδυτή, που θα αποκτήσει 
μετοχές της Ανωνύμου Εταιρείας "Οργανισμός Λιμένας 
Θεσσαλονίκης (ΟΛΘ Α.Ε.)", κατά τη δημόσια εγγραφή ή 
και την ιδιωτική τοποθέτηση και θα εξακολουθήσουν να 
τις κατέχουν για περίοδο τριών (3) μηνών από την ημερο¬ 
μηνία καταχώρισης της μεταβίβασης των μετοχών στο 
Κεντρικό Αποθετήριο Αξιών το Ελληνικό Δημόσιο θα πα¬ 
ρέχει δύο (2) δωρεάν μετοχές για κάθε δέκα (10) κατεχό- 
μενες κατά τα ανωτέρω μετοχές και μέχρι διακόσιες (200) 
συνολικά δωρεάν μετοχές ανά επενδυτή. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αοιθ. 2/35792/0025 (3) 

Παροχή της Εγγύησης του Ελληνικού Δημοσίου προς την 
ΕΜΠΟΡΙΚΗ ΤΡΑΠΕΖΑ για τη χορήγηση δανείου στην 
ΠΥΡΚΑΛ Α.Ε. ποσού 3,2 δις δρχ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/1995 καιτηςπαρ. 10 του άρ¬ 
θρου 15 του Ν. 2469/1997. 

2. Την Απόφαση της Διυπουργικής Επιτροπής του άρ¬ 
θρου 5 του Ν. 2322/95 (συνεδρίαση αριθμ. 41 της 
17/7/2001) με την οποία παρασχέθηκε η σύμφωνη γνώμη 
της στον Υπουργό Οικονομικών για την παροχή της εγ¬ 
γύησης του Ελληνικού Δημοσίου. 

3. Την αριθμ. 971/26.6.2001 Απόφαση του Διοικητικού 
Συμβουλίου της ΠΥΡΚΑΛ. 

4. Το αριθμ. 196/2281/11.5.2001 έγγραφο της ΠΥΡΚΑΛ. 

5. Την κοινή απόφαση του Πρωθυπουργού και του 
Υπουργού Οικονομικών αριθ. 1039386/441/Α0006/ 
21.4.2000 "Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών", αποφασί¬ 
ζουμε: 

Παρέχουμε την ανεπιφύλακτη εγγύηση του Ελληνικού 
Δημοσίου στην ΕΜΠΟΡΙΚΗ ΤΡΑΠΕΖΑ για τη χορήγηση δα¬ 
νείου προς την εταιρεία "ΕΛΛΗΝΙΚΟ ΠΥΡΙΤΙΔΟΠΟΙΕΙΟ & 
ΚΑΛΥΚΟΠΟΙΕΙΟ" (ΠΥΡΚΑΛ) Α.Ε. ποσού δραχμών τριών δι¬ 
σεκατομμυρίων διακοσίων εκατομμυρίων (3.200.000.000). 

Η χορήγηση και εξυπηρέτηση του δανείου θα γίνει σύμ¬ 
φωνα με τη δανειακή σύμβαση που θα υπογράφει μεταξύ 
της ΠΥΡΚΑΛ Α.Ε. και της ΕΜΠΟΡΙΚΗΣ ΤΡΑΠΕΖΑΣ. 

Το ΕλληνικόΔημόσιοπαραιτείταιαπότηνεφαρμογή και 
τις ενστάσεις των άρθρων 855 και 867 του Α.Κ. και διατη¬ 


ρεί τα δικαιώματα και τις ενστάσεις που απορρέουν από 
τα άρθρα 853, 858, 862, 863 του Α.Κ. 

Η παρούσα εγγύηση και η εκπλήρωση των υποχρεώσε¬ 
ων που προβλέπονται από αυτή δεν στοιχειοθετεί παρά¬ 
βαση των άρθρων 87-89 της Συνθήκης Ε.Κ. 

Περιληπτικά οι όροι του Δανείου είναι οι εξής: 

ΠΙΣΤΟΥΧΟΣ: ΠΥΡΚΑΛ Α.Ε. 

ΤΡΑΠΕΖΑ: ΕΜΠΟΡΙΚΗ ΤΡΑΠΕΖΑ 

ΠΟΣΟ ΔΑΝΕΙΟΥ: 3.200.000.000 δρχ 

ΔΙΑΡΚΕΙΑ ΔΑΝΕΙΟΥ: Επτά (7) έτη. 

ΠΕΡΙΟΔΟΣ ΧΑΡΙΤΟΣ: Δύο (2) έτη. 

ΕΠΙΤΟΚΙΟ: Κυμαινόμενο, ίσο με το ΕυΒΙΒΟΒ 6 μηνών 
πλέον περιθωρίου (ερΓθεά) 0,25%. 

ΠΕΡΙΟΔΟΣ ΕΚΤΟΚΙΣΜΟΥ: Ανά πραγματικό εξάμηνο. 

ΕΞΟΦΛΗΣΗ: Σε δέκα (10) ισόποσες εξαμηνιαίες χρεο¬ 
λυτικές δόσεις, της πρώτης καταβλητέας 30 μήνες μετά 
από την ημερομηνία υπογραφής της δανειακής σύμβα¬ 
σης. 

ΕΚΤΑΜΙΕΥΣΗ: Εφάπαξ. 

Μετην απόφαση αυτή, αναλαμβάνουμε την υποχρέωση 
σε περίπτωση καθυστέρησης εξόφλησης ληξιπρόθεσμης 
δόσης ή μέρους αυτής, ενδιαμέσων τόκων ή τόκων υπε¬ 
ρημερίας του δανείου αυτού ή άλλων επιβαρύνσεων και 
συναφών εξόδων να καταβάλουμε στην ΕΜΠΟΡΙΚΗ ΤΡΑ¬ 
ΠΕΖΑ μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται απάτην ανωτέρω αιτία 
και μετά από προηγούμενη βεβαίωση των ποσών αυτών 
στην αρμόδια ΔΟΥ στο λογ/σμό Νο 555 σύμφωνα με τη 
διάταξη του Π. Δ/τος αριθμ. 16/89 (ΦΕΚ 6/1989) και τις 
οδηγίες της εγκυκλίου μας αριθμ. 98348/2945/8.8.79. 

Καθορίζουμε προμήθεια υπέρ του Δημοσίου 1 % για την 
παρεχόμενη εγγύησή του, την οποία θα εισπράττει η 
ΕΜΠΟΡΙΚΗ ΤΡΑΠΕΖΑ και θα την αποδίδει στο Δημόσιο 
σύμφωνα με το έγγραφό μας 2009593/1391/7.2.96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αοιθ. 19032/4537 (4) 

Έγκριση τιμολογίου υδρογεωλογικών εργασιών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη : 

1. Τις διατάξεις της παρ.8 του άρθρου 1 του Ν. 
2508/1997 "Βιώσιμη οικιστική ανάπτυξη των πόλεων και 
οικισμών της χώρας και άλλες διατάξεις" (Α’ 124). 

2. Τις διατάξεις του άρθρου 29Ατου Ν. 1558/1985 "Κυ¬ 
βέρνηση και Κυβερνητικά Όργανα" (Α’ 137), που προστέ¬ 
θηκε με το άρθρο 27 του Ν. 2081/1992 (Α’ 154) και αντι- 
καταστάθηκε με την παρ. 2α του άρθρου 1 του Ν. 
2469/1997 (Α’ 38). 

3. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

I. Για τον υπολογισμό των αμοιβών εργασιών για την εκ¬ 
πόνηση υδρογεωλογικών μελετών καθορίζεται Τιμολόγιο 
Υδρογεωλογικών Εργασιών, το οποίο εφαρμόζεται εφό- 

σον δεν ορίζεται διαφορετικά στις διατάξεις της Υ,Α. 
34510/7766/23.12.98 (Β'35/26.1.99) ως εξής: 

Α.ΓΕΝΙΚΟΙ ΟΡΟΙ ΤΙΜΟΛΟΓΙΟΥ 

Το Τιμολόγιο περιλαμβάνει τις τιμές με τις οποίες θα 
αποζημιώνεται ο Ανάδοχος για τις βοηθητικές εργασίες 
που θα εκτελέσει, τις μετρήσεις και τη λήψη των απαραί¬ 
τητων στοιχείων και περιλαμβάνονται όλες οι δαπάνες για 
τις εργασίες υπαίθρου και γραφείου, οι οποίες θα εκτελε- 
σθούν πλήρως, δηλαδή: 

α. Δαπάνες μηχανικού εξοπλισμού, στις οποίες περι¬ 
λαμβάνονται όλες γενικά οι δαπάνες για προμήθεια, απο¬ 
θήκευση, χρήση και λειτουργία των μηχανημάτων, εργα¬ 
λείων, ανταλλακτικών, υλικών, φθορών, συντήρησης, 
ασφαλίστρων και απόσβεσης αυτών κλπ. 

β. Δαπάνες προσωπικού, στις οποίες περιλαμβάνονται 
όλες γενικά οι δαπάνες του επιστημονικού, εργατικού και 
τεχνικού προσωπικού με όλες τις κύριες και επικουρικές 
αποδοχές του, δώρα εορτών, ασφαλίσεις σε ταμεία και 
ιδρύματα κατά εργατικών ή άλλων ατυχημάτων και ζη¬ 
μιών κλπ. 

γ. Δαπάνες παρακολούθησης εργασιών, στις οποίες πε¬ 
ριλαμβάνονται όλες οι δαπάνες που είναι αναγκαίες για 
την κατάστρωση του προγράμματος και παρακολούθηση 
των εργασιών από εκπροσώπουςτου αναδόχου, όπως και 
για την καθοδήγηση και παροχή των αναγκαίων υποδεί¬ 
ξεων και πληροφοριών. 

δ. Δαπάνες σύνταξης και εμφάνισης της μελέτης, στις 
οποίες περιλαμβάνονται οι δαπάνες σύνταξης, χαρτοσή¬ 
μανσης, βιβλιοδέτησης της μελέτης και όλων γενικά των 
απαραίτητων εκθέσεων με τους σχετικούς πίνακες, δια¬ 
γράμματα κλπ. 

ε. Δαπάνες καταβολής αποζημιώσεων στις οποίες περι¬ 
λαμβάνεται κάθε αποζημίωση για ατυχήματα σε πρόσω¬ 
πα όπως και για ζημιές που προκαλούνται από το προσω¬ 
πικό του Αναδόχου και τα μεταφορικά μέσα αυτού σε ξέ¬ 
νη ιδιοκτησία και σε κοινωφελή έργα. 

Β.ΤΥΠΟΙ ΥΠΟΛΟΓΙΣΜΟΥ ΤΙΜΩΝ ΕΦΑΡΜΟΓΗΣ 

Για τον υπολογισμό της αμοιβής χρησιμοποιείται ο συ¬ 
ντελεστής λ, σύμφωνα με τις διατάξεις των π.δ 696/74 και 
515/89, που υπολογίζεται με βάση τον τύπο 
λ= 0,00015.(μΐ +μ2) όπου: 

μ1 = το ημερομίσθιο εργάτη ειδικευμένου χωματουρ¬ 
γού κατά το χρόνο έναρξης εκπόνησης της υδρο- 
γεωλογικής μελέτης 

μ2= το ημερομίσθιο τεχνίτη κατά την ίδια χρονική πε¬ 
ρίοδο. 

Τα παραπάνω ημερομίσθια προσδιορίζονται από την Ει¬ 
δική Επιτροπή Διαπιστώσεως Τιμών Δημοσίων Έργων και 
λαμβάνονται χωρίς οποιαδήποτε προσαύξηση για εργο- 
δοτικές επιβαρύνσεις. Ο συντελεστής λ λαμβάνεται πά¬ 
ντοτε μέχρι το δεύτερο δεκαδικό ψηφίο ενώ τα υπόλοιπα 
που τυχόν υπάρχουν αγνοούνται. 

Γ.ΤΙΜΕΣ ΕΦΑΡΜΟΓΗΣ ΓΕΩΛΟΓΙΚΩΝ ΕΡΓΑΣΙΩΝ 

1. Δειγματοληψία νερού και αποστολή στο εργαστήριο 

Γ ια τη λήψη ενός δείγματος νερού από πηγάδι, γεώτρη¬ 
ση, πηγή κλπ, τη συσκευασία και την αποστολή του σε νό¬ 
μιμο εργαστήριο για την εκτέλεση γενικής χημικής ανά¬ 
λυσης, καθώς και τη λήψη της θερμοκρασίας του νερού 
την ημέρα της δειγματοληψίας.Τιμή μονάδας ανά τεμά¬ 
χιο δρχ. 75.λ (θυω 0,21 λ). 

2. Εκτέλεση χημικής ανάλυσης νερού. 


Γιατην εκτέλεση μιας χημικής ανάλυσης από νόμιμο χη¬ 
μικό εργαστήριο για τον προσδιορισμό των υδροχημικών 
του παραμέτρων και ειδικότερα για τον προσδιορισμό 
του ΡΗ,της μόνιμης, παροδικής και ολικής σκληρότητας, 
της ηλεκτρικής αγωγιμότητας σε 20 Ο, της περιεκτικότη¬ 
τας σε χιλιοστοϊσοδύναμα ανά λίτρο και χιλιοστόγραμμα 
ανά λίτρο (ρρπι) σε χλώριο, ουδέτερα ανθρακικά,όξινα- 
ανθρακικά,θειϊκά,νιτρικά,νιτρώδη,ασβέστιο,μαγνήσιο,νά 
τριο,κάλιο,αμμώνιο και το σύνολο των αλάτων ηλεκτρο- 
μετρικώς. Τιμή μονάδος ανά χημική ανάλυση δραχμές 
900.λ (θυΐΌ2,64λ) 

3. Εκτέλεση ειδικής χημικής ανάλυσης 

Γ ιατην εκτέλεση από νόμιμο χημικό εργαστήριο μιας ει¬ 
δικής χημικής ανάλυσης με σκοπό τον προσδιορισμό της 
συγκέντρωσης ιχνοστοιχείων. Τιμή μονάδος ανά χημική 
ανάλυση δραχμές 230.λ. (θυΐΌ 0,67 λ) 

4. Υψομετρική αποτύπωση σημείων νερού 

Γ ιατην υψομετρική αποτύπωση ενός σημείου νερού και 
τον καθορισμό του απολύτου υψομέτρου αυτού με χωρο- 
στάθμιση, τοποθετείται επάνω ή κοντά στο σημείο του νε¬ 
ρού ένα σταθερό και αμετάβλητο σημείο ΒΕΡΕΒ (σωλήνας 
γεώτρησης, στηθαίο, τοίχος, βράχος κλπ) από το οποίο θα 
εξαρτηθούν υψομετρικά οι μετρήσεις της στάθμης του νε¬ 
ρού καιτωνλοιπώνπαρατηρήσεων. Συγκεκριμένα απαιτεί¬ 
ται ο οριζοντιογραφικός και υψομετρικός προσδιορισμός 
κάθε τέτοιου σταθερού και αμετάβλητου σημείου 
(ΒΕΡΕΒ). Για τον οριζοντιογραφικό προσδιορισμό τα ση¬ 
μεία θα εξαρτηθούν από το κρατικό δίκτυο συντεταγμένων 
και, όπου χρειάζεται, πύκνωση αυτού. Επίσης θα εγκατα¬ 
σταθεί πολυγωνομετρικό δίκτυο το οποίο θα εξαρτηθεί 
από το τριγωνομετρικό και κατ’ επέκταση τα σταθερά ση¬ 
μεία θα εξαρτηθούν από το πολυγωνομετρικό. Γιατον υψο¬ 
μετρικό προσδιορισμό ομοίως τα σημεία θα εξαρτηθούν 
από το κρατικό χωροσταθμικό δίκτυο και θα επακολουθή¬ 
σει η χωροστάθμιση των σημείων αυτών. Γιατις παραπάνω 
εργασίες ορίζεται τιμή μονάδας ανά σημείο (ν) αναφοράς 
(ΒΕΡΕΒ) δραχμές 10.000λ+500.(ν).λ. (θυω 29,35 λ + 
500. (ν).λ) 

5. Ερευνητικές γεωτρήσεις - προγραμματισμός, επο- 
πτεία, επεξεργασία και αξιολόγηση των στοιχείων. 

Γ ια τον προγραμματισμό, τον καθορισμό της θέσης, τη 
σύνταξη τεχνικών προδιαγραφών, την εποπτεία εκτέλε¬ 
σης μιας ερευνητικής υδρογεώτρησης ή ενός πιεζομέ- 
τρου, οιουδήποτε βάθους και διαμέτρου καθώς και τον 
προγραμματισμό, εποπτεία των δοκιμαστικών αντλήσε¬ 
ων που θα εκτελεσθούν για τη μελέτη με μέριμνα της Υπη¬ 
ρεσίας και την αξιολόγηση όλων των παραπάνω στοιχεί¬ 
ων. Τιμή μονάδος ανά γεώτρηση δραχμές 4000Α. (θυω 
11,74 λ). 

6. Δοκιμαστικές αντλήσεις σε υφιστάμενες γεωτρή¬ 
σεις- προγραμματισμός, παρακολούθηση, επεξεργασία 
και αξιολόγηση των στοιχείων. 

Γ ια τον προγραμματισμό και την παρακολούθηση δοκι¬ 
μαστικών αντλήσεων που εκτελούνται για τη μελέτη σε 
υφιστάμενες γεωτρήσεις με εγκατεστημένη αντλία κα¬ 
θώς και την επεξεργασία και αξιολόγηση των παραπάνω 
στοιχείων .Τιμή μονάδας ανά τεμάχιο κατ’ αποκοπή δραχ¬ 
μές 3500 .λ. (θυω 10,27 λ) 

7. Δοκιμαστικές αντλήσεις σε υφιστάμενες γεωτρή- 
σεις-Μετρήσεις. 

Γ ια τη μέτρηση στάθμης ή παροχής κατά τη διάρκεια 
δοκιμαστικής άντλησης καθώς επίσης και κατά τη διάρ¬ 
κεια επαναφοράς στάθμης μετά το πέρας της άντλησης 

σε υφιστάμενη γεώτρηση ή δορυφόρο πιεζόμετρα καιτην 
παρουσίαση των μετρήσεων σε ειδικά έντυπα. Τιμή μονά¬ 
δας ανά μέτρηση 80.λ. (ουτο 0,23λ). 

8. Εισκόμιση - αποκόμιση εξοπλισμού γεωηλεκτρικών 
δημοσκοπήσεων. 

Για τη μεταφορά οργάνων και συσκευών της γεωηλε- 
κτρικής έρευνας και γενικά του απαιτούμενου μηχανικού 
εξοπλισμού στην περιοχή έρευνας και ειδικότερα στην 
πρώτη θέση εργασίας, για την εγκατάσταση σε κατάστα¬ 
ση ετοιμότητας στη θέση αυτή καιτην αποκόμιση των πα¬ 
ραπάνω οργάνων και συσκευών από την τελευταία θέση 
γεωηλεκτρικής διασκόπησης στην έδρα του αναδόχου με 
φορτηγό αυτοκίνητο 3/4 Ιοπ: Δραχμές Δ=2 6Θ (2,5+Τ) 

1000 

όπου: 

Θ=όπως ορίζεται στο ΥΔΡ 579 ("περί εγκρίσεως Ανα- 
λύσεως Τιμών Υδραυλικών Έργων ΥΔΡ" 
(ΒΊ69/80),η χρήση για φορτηγό αυτοκίνητο 3/4 Ιση 
και 

Τ = χιλιόμετρα οδικής μεταφοράς από την έδρα του 
αναδόχου στην περιοχή του έργου. 

Στο ποσόν Δ προστίθενται Γ ενικά Έξοδα (Γ. Ε) και. Όφε¬ 
λος Εργολάβου (ΟΈ) που ισούνται με 18% .Δ. 

Οι διατάξεις της παραγράφου αυτής εφαρμόζονται για 
μία και μόνο φορά για κάθε πρόγραμμα γεωηλεκτρικών 
διασκοπήσεων. 

Σε περίπτωση ενδιάμεσης θαλάσσιας διαδρομής στο 
παραπάνω ποσόν προστίθενται τα εισιτήρια του προσω¬ 
πικού και το κόστος μεταφοράς του μεταφορικού μέσου. 

9. Γεωηλεκτρική διασκόπηση με ανάπτυγμα ΑΒ μήκους 
από ΙΟΟμ. έως 1600 μ. 

Για την εκτέλεση μιας γεωηλεκτρικής διασκόπησης με 
ανάπτυγμα ΑΒ μήκους από ΙΟΟμ. έως 1600μ .με μετακί¬ 
νηση προσωπικού, αυτοκινήτου, συσκευών, οργάνων, 
εξαρτημάτων από θέση σε θέση, με τις τοπογραφικές ερ¬ 
γασίες που απαιτούνται σε κάθε θέση, με εκτέλεση των 
μετρήσεων και σύνταξη των λογαριθμικών διαγραμμάτων 
φαινομένων αντιστάσεων και με όλες τις άλλες σχετικές 
εργασίες που περιγράφονται στις προδιαγραφές. Τιμή 
για την εκτέλεση των γεωηλεκτρικών διασκοπήσεων 
Α=75.κ.(ν.)λ (θυΐΌ 0,22.κ.(ν).λ) 

όπου: κ=συντελεστής αναπτύγματος 

ν=ο αριθμός των μετρήσεων σε κάθε ανάπτυγμα 


Ανάπτυγμα ΑΒ 

κ 

V 

ΑΒ = 100 μ. 

1,48 

13 

ΑΒ = 128 μ. 

1,49 

14 

ΑΒ = 160 μ. 

1,50 

15 

ΑΒ=200 μ. 

1,51 

16 

ΑΒ=260 μ. 

1,53 

17 

ΑΒ=320 μ. 

1,55 

18 

ΑΒ=400 μ. 

1,57 

19 

ΑΒ=500 μ. 

1,60 

20 

ΑΒ=640 μ. 

1,64 

21 

ΑΒ=800 μ. 

1,69 

22 

ΑΒ = 1000 μ. 

1,74 

23 

ΑΒ = 1280 μ. 

1,83 

24 

ΑΒ = 1600 μ. 

1,92 

25 

ΑΒ=2000 μ. 

2,71 

26 

ΑΒ=2500 μ. 

3,52 

27 


10. Ερμηνεία και αξιολόγηση των γεωηλεκτρικών με- 
τρήσεων-αμοιβή σύνταξης της σχετικής έκθεσης. 

Γ ια την ερμηνεία των δεδομένων των μετρήσεων, την 
απασχόληση του αναγκαίου προσωπικού και κάθε δαπά¬ 
νη για την αξιολόγηση όπως περιγράφεται στις προδια¬ 
γραφές. 

Τιμή ποσοστιαία που ανέρχεται σε ποσοστό δώδεκα 
τοις εκατό (12%) επί των τιμών εκτέλεσης των εργασιών 
της προηγούμενης παραγράφου του παρόντος. 

11. Γιατην εισκόμιση, αποκόμιση και μετακίνηση αντλη- 
τικού συγκροτήματος και για την άντληση νερού εφαρμό¬ 
ζονται οι αποφάσεις ΒΜ5/0/30317/4.6.79 "Περί ανάλυσης 
Τιμών Υδραυλικών Έργων" (ΒΊ 69/80) καιΔ6/Οικ./22172/ 
9.9.92 "Για την αναπροσαρμογή τιμών μονάδων της Ανά¬ 
λυσης Τιμών Υδραυλικών Έργων εκδόσεως’79 (Β'562). 

12. Εισκόμιση ,αποκόμιση εξοπλισμού διαγραφιών 

Γ ια τη μεταφορά οργάνων και συσκευών για την εκτέ¬ 
λεση διαγραφιών σε υφιστάμενες γεωτρήσεις και γενικά 
του απαιτούμενου μηχανικού εξοπλισμού στην περιοχή 
έρευνας και ειδικότερα στην πρώτη θέση εργασίας για 
την εγκατάσταση σε κατάσταση ετοιμότητας στη θέση 
αυτή και την αποκόμιση των παραπάνω οργάνων και συ¬ 
σκευών από την τελευταία θέση διαγραφίας στην έδρα 
του αναδόχου με φορτηγό αυτοκίνητο 3/4 Ιση. 

Δ=2_6Θ (2,5+Τ) 

1000 

13. Διαγραφία 

Γ ια την εκτέλεση διαγραφιών σε υφιστάμενες γεωτρή¬ 
σεις με μετακίνηση προσωπικού, αυτοκινήτου, συσκευ¬ 
ών, οργάνων, εξαρτημάτων από θέση σε θέση, με εκτέλε¬ 
ση των μετρήσεων, με σύνταξη διαγραμμάτων και υποβο¬ 
λή αποτελεσμάτων. 

= κ.λ 

όπου κ= συντελεστής είδους διαγραφίας 


ΕΙΔΟΣ ΔΙΑΓΡΑΦΙΑΣ 

Κ 

Φυσική Ακτινοβολία Γάμμα 

20 

Θερμοκρασίας Αγωγιμότητας 

32 

Ροόμετρο 

37 

Εστιασμένης Ηλεκτρικής Αντίστασης 

37 

Ηλεκτρικές Διαγραφίες 

37 

Καθετότητας και Αζιμουθίου Διάτρησης-Γεώτρησης 

40 


14. Ερμηνεία και αξιολόγηση διαγραφιών,αμοιβή σύ¬ 
νταξης σχετικής έκθεσης. 

Γ ια την ερμηνεία των δεδομένων των μετρήσεων,την 
απασχόληση του αναγκαίου προσωπικού και κάθε δαπά¬ 
νη για την αξιολόγηση. 

Τιμή ποσοστιαία που ανέρχεται σε ποσοστό δώδεκα 
τοις εκατό (12%) επί των τιμών εκτέλεσης των εργασιών 
της προηγούμενης παραγράφου 13. 

Δ.ΤΙΜΕΣ ΓΕΩΤΕΧΝΙΚΩΝ ΕΡΓΑΣΙΩΝ 

Γ ια τις γεωτεχνικές εργασίες που γίνονται στα πλαίσια 
των υδρογεωλογικών μελετών εφαρμόζονται 

1. Η ΕΚ1/5540/765/Οικ./13.11.85 απόφαση του Υπουρ¬ 
γού ΠΕΧΩΔΕ, με την οποία εγκρίθηκε η ανάλυση τιμών 
δειγματοληπτικών γεωτρήσεων ξηράς για γεωτεχνικές 
έρευνες. 

2. - Η ΔΜΕΟ/δ/0/1759/12.11.98 απόφαση του Υπουργού 
ΠΕΧΩΔΕ "Ανάλυση τιμών και λοιπά θέματα Γεωτεχνικών 

Ερευνών, Μελετών Γεωτεχνικών Έργων και Γεωτεχνικών 
Μελετών". 

3. Η Δ14α/4769/606/25.7.88 απόφαση του Υπουργού 
Περιβάλλοντος Χωροταξίας και Δημοσίων Έργων 
"Έγκριση Αναλύσεως τιμών εργαστηριακών και επίτόπου 
δοκιμών εδαφομηχανικής και εργαστηριακών δοκιμών 
βραχομηχανικής" (Β'578). 

II.Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2001 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 
-♦- 

Αριθ. 50373 (5) 

Ρύθμιση εξόφλησης οφειλών δικαιούχων του Ο.Ε.Κ. από 

δάνεια του Ν. Δ/τος 1138/1972 και του Ν. 1641/1986. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. Δ/τος 2963/1954 "Περί ιδρύσεως 
Αυτονόμου Οργανισμού Εργατικής Κατοικίας"(Φ.Ε.Κ. 
195/Α/24.8.54). 

2. Τις διατάξεις του Κανονισμού "Περί προϋποθέσεων 
παροχής κατοικίας και δανείων υπό του Ο.Ε.Κ."(Φ.Ε.Κ. 
661 /Β/14.8.71). 

3. Τη διάταξη της παραγράφου 6 του άρθρου 5 και του 
άρθρου 6 του Ν. 2736/1999 "Στεγαστικά προγράμματα 
του Οργανισμού Εργατικής Κατοικίας (Ο.Ε.Κ.) και άλλες 
διατάξεις "(Φ.Ε.Κ. 172/Α/26.8.99). 

4. Την αναφορά του Ο.Ε.Κ. αριθ.24285/2287/27.4.2001 
με την οποία μας υπέβαλε απόσπασμα πρακτικού της με 
αριθ. 20/19.4.2001 συνεδριάσεως του Διοικητικού του 
Συμβουλίου. 

5. Το άρθρο 29 Α του Ν. 1558/1985 (Φ.Ε.Κ. 137/Α/ 
26.7.85) που προστέθηκε με το άρθρο 27 του Ν. 2081/ 
1992 (Φ.Ε.Κ. 154/Α/10.9.92), την παρ.2 του άρθρου 1 του 
Ν. 2469/1997 (Φ.Ε.Κ. 38/Α/14.3.97) και το γεγονός ότι από 
τις διατάξεις της απόφασης αυτής δεν προκαλείται δα¬ 
πάνη σε βάρος του προϋπολογισμού του Ο.Ε.Κ. 

6. Την αριθ. 80027/8.5.2000 Κ. Α. του Πρωθυπουργού 
και του Υπουργού Εργασίας και Κοινωνικών Ασφαλίσεων 
"Περί ανάθεσης αρμοδιοτήτων στους Υφυπουργούς Ερ¬ 
γασίας" (Φ.Ε.Κ. 610/Β/9.5.2000). 

7. Την αριθ. 1039386 / 441/Α 0006/21.4.2000 κοινή από¬ 
φαση του Πρωθυπουργού και Υπουργού Οικονομικών 
"Περί μεταβίβασης αρμοδιοτήτων" (Φ.Ε.Κ. 571/Β/ 
21.4.2000), αποφασίζουμε: 

1. Στους δικαιούχους του Ο.Ε.Κ στους οποίους έχει χο¬ 
ρηγηθεί δάνειο βάσει των διατάξεων του Ν. Δ/τος 
1138/1972 και του Ν. 1641/1986, παρέχεται δυνατότητα 
εξόφλησης με έκπτωση του ληξιπρόθεσμου και του μη 
ληξιπρόθεσμου ποσού του δανείου που προέρχεται από 
το κεφάλαιο του Ο.Ε.Κ., 50% για τα δάνεια του Ν. Δ/τος 
1138/1972 και 60% για τα δάνεια του Ν. 1641/1986, εφό¬ 
σον η καταβολή του ποσού γίνει εφάπαξ μέσα σε έξι (6) 
μήνες από τη δημοσίευση της παρούσης και με την προϋ¬ 


πόθεση ότι θα καταβληθούν ταυτόχρονα και τυχόν τόκοι 
υπερημερίας που αντιστοιχούν στο ποσό αυτό. 

2. Δυνατότητα εξόφλησης οφειλών με έκπτωση ως ανω¬ 
τέρω παρέχεται και στους δικαιούχους των σεισμοπλή¬ 
κτων περιοχών των Νομών Μεσσηνίας, Ηλείας, Αχάίας, 
Κοζάνης και Γρεβενών, για τις οφειλές από δάνεια του Ν. 
Δ/τος 1138/1972 και του Ν.1641/1986, που είχαν αναστα¬ 
λεί με το άρθρο 6του Ν.2736/1999. 

3. Για την υπαγωγή στην ανωτέρω ρύθμιση οι δικαιού¬ 
χοι θα πρέπει να υποβάλουν αίτηση στον Ο.Ε.Κ., η δε κα¬ 
ταβολή του ποσού θα γίνεται στην Εθνική Τράπεζα της 
Ελλάδος (διάδοχοτης Ε.Κ.Τ.Ε.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΔΡΥΣ 

ΥΦΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΧΡΗΣΤΟΣ ΠΡΩΤΟΠΑΠΠΑΣ 
-♦- 

Αριθ. 63 (6) 

Συγκρότηση Επιτροπής Παρακολούθησης του Επιχειρη¬ 
σιακού Προγράμματος "Απασχόληση και Επαγγελμα¬ 
τική Κατάρτιση". 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθ.29 Ατού Ν. 1558/1985 "Κυβέρ¬ 
νηση και Κυβερνητικά Όργανα" (ΦΕΚ 137/Α/1985), όπως 
αυτός συμπληρώθηκε με το άρθ.27 του Ν 2081/1992 
(ΦΕΚ 154/Α/) και τροποποιήθηκε με το άρθ.1 παρ.2ατου 
Ν. 2469/1997 (ΦΕΚ 38/Α/). 

2. Το Ν.2874/2000, ΦΕΚ (286/Α/29.12.2000) "Προώθηση 
της απασχόλησης και άλλες διατάξεις) 

3. Το ΠΔ368/89του Οργανισμού του Υπ. Εργασίας (ΦΕΚ 
163 Α), όπως τροποποιήθηκε και ισχύει σήμερα 

4. Την υπ’αριθμ. πρωτ.118267/14.12.2000 Κοινή Υπουρ¬ 
γική Απόφαση των Υπουργών Εσωτερικών, Δημόσιας Δι¬ 
οίκησης και Αποκέντρωσης, Εθνικής Οικονομίας και Οι¬ 
κονομικών και Εργασίας και Κοινωνικών Ασφαλίσεων, 
"Σύσταση και Λειτουργία Ειδικής Υπηρεσίας Διαχείρισης 
Επιχειρησιακού Προγράμματος Απασχόληση και Επαγ¬ 
γελματική Κατάρτιση” 1 . 

5. Την υπ’αριθμ. ΔΙΟΕ/27081/540/27.07.2000 Κοινή 
Απόφαση του Πρωθυπουργού και του Υπουργού Εθνικής 
Οικονομίας, "Καθορισμός αρμοδιοτήτων των Υφυπουρ¬ 
γών Εθνικής Οικονομίας" (ΦΕΚ970/Β/03.08.2000). 

6. Τον Ν.2860/2000, (ΦΕΚ 251/Α/14.11.2000) "Διαχείρι¬ 
ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις". 

7. Τον Κανονισμό (ΕΚ) αρ. 1260/1999 του Συμβουλίου 
της 21ης Ιουνίου 1999, "Περί γενικών διατάξεων για τα 
διαρθρωτικά ταμεία". 

8. Την υπ’αρ. Ε (2000) 3405 Απόφαση της Επιτροπής 
της Ευρωπαϊκής Ένωσης, που αφορά στην έγκριση του 
Κοινοτικού Πλαισίου Στήριξης 2000 - 2006 γιατην Ελλάδα 

και ειδικότερα το Κεφ.4 παρ.3 "Περί Επιτροπής Παρακο¬ 
λούθησης Επιχειρησιακού Προγράμματος". 

9. Την υπ’ αριθμ. Ε (2001) 38/9.3.01 Απόφαση της Ευ¬ 
ρωπαϊκής Επιτροπής για την έγκριση του Επιχειρησιακού 
Προγράμματος "Απασχόληση και Επαγγελματική Κατάρ¬ 
τιση" 2000 - 2006 και ειδικότερα την παρ.5.3.3 του Κεφα¬ 
λαίου 5.3, "Μηχανισμοί και Οργανα στο πλαίσιο του Επι¬ 
χειρησιακού Προγράμματος Απασχόληση και Επαγγελ¬ 
ματική Κατάρτιση” 1 , αποφασίζουμε 

I. Τη συγκρότηση Επιτροπής Παρακολούθησης για την 
εφαρμογή και παρακολούθηση του Επιχειρησιακού Προ¬ 
γράμματος "Απασχόληση και Επαγγελματική Κατάρτιση", 
ως εξής: 

1. Ο Γενικός Γραμματέας Διαχείρισης Κοινοτικών και 
άλλων Πόρων, Πρόεδρος της Επιτροπής. 

2. Μέλη της Επιτροπής με δικαίωμα ψήφου: 

α) Εκπρόσωποι Υπουργείων και Οργανισμών: 

• Ο προϊστάμενος της Διαχειριστικής Αρχής του Επι¬ 
χειρησιακού Προγράμματος "Απασχόληση και Επαγγελ¬ 
ματική Κατάρτιση" 

• Εκπρόσωπος της Γενικής Διεύθυνσης Αναπτυξιακού 
Προγραμματισμού, Περιφερειακής Πολιτικής και Δημο¬ 
σίων Επενδύσεων του Υπουργείου Εθνικής Οικονομίας 

• Εκπρόσωπος της Αρχής Πληρωμής. 

• Εκπρόσωπος της Επιτροπής Δημοσιονομικού Ελέγ¬ 
χου (Υπουργείο Οικονομικών) 

• Εκπρόσωπος της Γ ενικής Γ ραμματείας Ισότητας 

• Ο προϊστάμενος της Ειδικής Υπηρεσίας Συντονισμού 
και Παρακολούθησης Δράσεων ΕΚΤ του Υπουργείου Ερ¬ 
γασίας και Κοινωνικών Ασφαλίσεων 

• Ο προϊστάμενος της Ειδικής Υπηρεσίας Διαχείρισης 
της Κοινοτικής Πρωτοβουλίας ΕΟΨΑΕ 

• Ο προϊστάμενος της Ειδικής Υπηρεσίας Εφαρμογής 
Συγχρηματοδοτούμενων Ενεργειών από το Ευρωπαϊκό 
Κοινωνικό Ταμείο του Υπουργείου Εργασίας και Κοινωνι¬ 
κών Ασφαλίσεων 

• Εκπρόσωπος του Συμβουλίου Εμπειρογνωμόνων 
Απασχόλησης και Κοινωνικής Ασφάλισης του Υπουργεί¬ 
ου Εργασίας και Κοινωνικών Ασφαλίσεων ή εμπειρογνώ¬ 
μονας, που ορίζεται από τον Υπουργό Εργασίας και Κοι¬ 
νωνικών Ασφαλίσεων 

• Εκπρόσωπος της Γ ενικής Διεύθυνσης Εργασίας του 
Υπουργείου Εργασίας και Κοινωνικών Ασφαλίσεων 

• Εκπρόσωπος της Γενικής Διεύθυνσης Διοικητικής 
Υποστήριξης του Υπουργείου Εργασίας και Κοινωνικών 
Ασφαλίσεων 

• Εκπρόσωπος του Υπουργείου Εσωτερικών Δημόσιας 
Διοίκησης και Αποκέντρωσης 

• Εκπρόσωπος του Υπουργείου Περιβάλλοντος 

• Εκπρόσωπος του Υπουργείου Γεωργίας 

• Εκπρόσωπος του Υπουργείου Υγείας - Πρόνοιας 

• Εκπρόσωπος του Υπουργείου Δικαιοσύνης 

• Εκπρόσωπος του Υπουργείου Πολιτισμού 

• Εκπρόσωπος του Υπουργείου Εμπορικής Ναυτιλίας 

• Εκπρόσωπος του Υπουργείου Ανάπτυξης 

• Εκπρόσωπος της Γενικής Γραμματείας Απόδημου 
Ελληνισμού 

• Εκπρόσωπος της Γ ενικής Γ ραμματείας Παλιννοστού- 
ντων και Ομογενών Β. Ελλάδος του Υπουργείου Μακεδο¬ 
νίας Θράκης 

• Εκπρόσωπος της Γ ενικής Γ ραμματείας Νέας Γενιάς 


• Εκπρόσωπος του Οργανισμού Απασχόλησης Εργατι¬ 
κού Δυναμικού (ΟΑΕΔ). 

• Εκπρόσωποςτου Εθνικού Κέντρου Πιστοποίησης Δο¬ 
μών Συνεχιζόμενης Επαγγελματικής Κατάρτισης και Συ¬ 
νοδευτικών Υπηρεσιών (ΕΚΕΠΙΣ) 

• Εκπρόσωπος του Οργανισμού Καταπολέμησης των 
Ναρκωτικών (ΟΚΑΝΑ) 

β) Εκπρόσωποι των ΟΤΑ, των Οικονομικών και Κοινωνι¬ 
κών Εταίρων και μη Κυβερνητικών Οργανώσεων: 

• Εκπρόσωπος της Κεντρικής Ένωσης Δήμων και Κοι¬ 
νοτήτων Ελλάδας (ΚΕΔΚΕ) 

• Εκπρόσωπος της Ένωσης Νομαρχιακών Αυτοδιοική¬ 
σεων Ελλάδας (ΕΝΑΕ) 

• Εκπρόσωπος της Οικονομικής και Κοινωνικής Επι¬ 
τροπής (ΟΚΕ) 

• Εκπρόσωπος του Συνδέσμου Ελλήνων Βιομηχάνων 
(ΣΕΒ) 

• Εκπρόσωπος απάτη Γ ενική Συνομοσπονδία Εργατών 
Ελλάδας (ΓΣΕΕ) 

• Εκπρόσωπος από τη Γενική Συνομοσπονδία Επαγ- 
γελματιών και Βιοτεχνών Ελλάδας (ΓΣΕΒΕΕ) 

• Εκπρόσωπος από την Πανελλήνια Συνομοσπονδία 
Ενώσεων Γεωργικών Συνεταιρισμών (ΠΑΣΕΓΕΣ) 

• Εκπρόσωπος από την Εθνική Συνομοσπονδία Ελληνι¬ 
κού Εμπορίου (ΕΣΕΕ). 

• Εκπρόσωπος της Ανώτατης Διοίκησης Ενώσεων Δη¬ 
μοσίων Υπαλλήλων (ΑΔΕΔΥ) 

• Εκπρόσωπος της Ύπατης Αρμοστείας του Οργανι¬ 
σμού Ηνωμένων Εθνών (ΟΗΕ) 

• Εκπρόσωποςτου Διεθνούς Οργανισμού για τη Μετα¬ 
νάστευση (ΔΟΜ) 

• Εκπρόσωπος της Ποντιακών Σωματείων Ν. Ελλάδας 

• Εκπρόσωποςτου Δικτύου "ΡΟΜ" 

• Εκπρόσωπος της Εθνικής Συνομοσπονδίας Ατόμων 
με Ειδικές Ανάγκες 

• Εκπρόσωποι της Γ ραμματείας των "Εθελοντικών μη 
Κυβερνητικών Οργανώσεων" των τομέων Περιβάλλοντος 
και Ισότητας. 

γ) Εκπρόσωπος της Ιεράς Συνόδου της Εκκλησίας της 
Ελλάδος 

3. Στην Επιτροπή Παρακολούθησης συμμετέχουν χω¬ 
ρίς δικαίωμα ψήφου οι ακόλουθοι: 

α) Εκπρόσωποι της Ευρωπαϊκής Επιτροπής και ειδικό¬ 
τερα: 

• Εκπρόσωπος της Γ ενικής Διεύθυνσης Απασχόλησης 
(ΓΔ V) 

• Εκπρόσωπος της Γενικής Διεύθυνσης Περιφερεια¬ 
κής Πολιτικής (ΓΔΧνί) 

β) Εκπρόσωπος της Ευρωπαϊκής Τράπεζας Επενδύσε¬ 
ων 

II Στην Επιτροπή Παρακολούθησης μπορεί να παρίστα- 
νται και άλλοι εκπρόσωποι Υπουργείων και Οργανισμών 
χωρίς δικαίωμα ψήφου. 

Μπορεί να προσκαλούνται επίσης άτομα με ειδικές γνώ¬ 
σεις σε οικονομικά, τεχνικά, κοινωνικά, επιστημονικά και 
λοιπά θέματα, σύμφωνα με το άρθ. 16 παρ.3 του Ν.2860/ 
2000 . 

III Τα μέλη της Επιτροπής Παρακολούθησης αναπλη¬ 
ρώνονται από εξουσιοδοτημένα πρόσωπα μόνο σε περί¬ 
πτωση απουσίας ή κωλύματόςτους. Στηνπερίπτωση ανα- 
πλήρωσηςτο όνομα του αναπληρωτή γνωστοποιείται εγ- 

γράφως στη διαχειριστική αρχή του ΕΠ που εκτελεί χρέη 
Γραμματείας της Επιτροπής Παρακολούθησης. 

Στην περίπτωση που μέλος της Επιτροπής Παρακολού¬ 
θησης είναι εκπρόσωπος φορέα, που προβλέπεται στην 
παρούσα απόφαση, αυτός ορίζεται εγγράφως και το όνο¬ 
μά του γνωστοποιείται στη Γραμματείατου ΕΠ. Η ίδια δια¬ 
δικασία ακολουθείται κάθε φορά που υπάρχει αλλαγή εκ¬ 
προσώπου. Σε περίπτωση αναπλήρωσης λόγω απουσίας 
ή κωλύματος, το όνομα του αναπληρωτή γνωστοποιείται 
με την παραπάνω διαδικασία. 

IV Αποστολή της Επιτροπής Παρακολούθησης είναι 
σύμφωνα με το άρθ.15 του Ν.2860/2000, η παρακολού¬ 
θηση της αποτελεσματικής και ορθής εφαρμογής του ΕΠ 
"Απασχόληση και Επαγγελματική Κατάρτιση" 2000-2006. 
Στο πλαίσιο αυτό, οι αρμοδιότητές της εξειδικεύονται ως 
εξής: 

• Επιβεβαιώνει ή προσαρμόζει το συμπλήρωμα προ¬ 
γραμματισμού, συμπεριλαμβανομένων των φυσικών και 
δημοσιονομικών δεικτών που θα χρησιμοποιηθούν στην 
παρακολούθησή του. Επίσης εγκρίνει κάθε μεταγενέστε¬ 
ρη τροποποίηση του συμπληρώματος προγραμματισμού 

• Εξετάζει και εγκρίνει τα κριτήρια επιλογής των πρά¬ 
ξεων που χρηματοδοτούνται βάσει εκάστου μέτρου, σύμ¬ 
φωνα με τις κατηγορίες κριτηρίων επιλογής τους, όπως 
προσδιορίζονται στο άρθ. 15 εδ.β) του Ν.2860/2000. 

• Αξιολογεί τακτικά τις εξελίξεις καθώς και την πρόοδο 
που σημειώνεται όσον αφορά την επίτευξη των συγκεκρι¬ 
μένων στόχων του προγράμματος. 

• Εξετάζει τα αποτελέσματα της εφαρμογής, ιδίως την 
επίτευξη των στόχων που έχουν τεθεί για τα διάφορα μέ¬ 
τρα, καθώς και την ενδιάμεση αξιολόγηση που προβλέ- 
πεταιστο άρθρο 42 του Καν. (ΕΚ) 1260/1999. 

• Εξετάζει και εγκρίνει την ετήσια και την τελική έκθεση 
εκτέλεσης πριν αυτές αποσταλούν στην Επιτροπή. 

• Εξετάζει και εγκρίνει την ενδιάμεση έκθεση αξιολό¬ 
γησης και την έκθεση πρώτου απολογισμού πριν τη δια¬ 
βίβασή της στην Επιτροπή. 

• Εξετάζει και εγκρίνει προτάσεις τροποποίησης του 
προγράμματος που δεν επιφέρουν αλλαγή στη συνολική 
και την ετήσια συμμετοχή των Ταμείων. 

• Εξετάζει και εγκρίνει οποιαδήποτε πρόταση τροπο¬ 
ποίησης του περιεχομένου της απόφασης της Επιτροπής 
σχετικά με τη συμμετοχή των Ταμείων, με τη σύμφωνη 
γνώμη της διαχειριστικής αρχής του Ε.Π και προτείνει 
σχετικά στη διαχειριστική αρχή του ΚΠΣ. 

• Προτείνει στη διαχειριστική αρχή οποιαδήποτε τρο¬ 
ποποίηση του προγράμματος, που μπορεί να συντελέσει 
στην επίτευξη των στόχωντου Ε.Π. ή να βελτιώσειτη δια¬ 
χείριση της παρέμβασης, συμπεριλαμβανομένης και της 
οικονομικής διαχείρισης. 

• Θεσπίζει τον εσωτερικό της κανονισμό σε συμφωνία 
με τη Διαχειριστική αρχή του Επιχειρησιακού Προγράμ¬ 
ματος και τη Διαχειριστική Αρχήτου ΚΠΣ, σύμφωνα με το 
άρθ.16παρ.3του Ν.2860/2000. 

V Η Επιτροπή Παρακολούθησης του Επιχειρησιακού 
προγράμματος "Απασχόληση και Επαγγελματική Κατάρ¬ 
τιση" έχει δικαίωμα πληροφόρησης για όλες τις παρεμβά- 
σειςτου εν λόγω Επιχειρησιακού Προγράμματος. Ειδικό¬ 
τερα, η παραπάνω Επιτροπή έχει κατόπιν αιτήματος της, 
δικαίωμα πρόσβασης σε όλα τα έγγραφα που αφορούν 
την επιλογή των πράξεων καθώς και την εφαρμογή τους, 


τηρουμένωντων εθνικών διατάξεων που αφορούν θέμα¬ 
τα εμπιστευτικότητας. 

VI Στην Επιτροπή Παρακολούθησης παρέχεται γραμ¬ 
ματειακή στήριξη από τη Διαχειριστική Αρχή του Επιχει¬ 
ρησιακού Προγράμματος "Απασχόληση και Επαγγελμα¬ 
τική Κατάρτιση", σύμφωνα με το άρθ.4 παρ.ιδ) του 
Ν.2860/2000. 

VII Η δαπάνη η οποία θα προκληθεί από αυτή την από¬ 
φαση θα καθορισθεί με κοινή απόφαση του αρμοδίου κα- 
θύλην Υπουργού και του Υπουργού Εθνικής Οικονομίας 
και Οικονομικών. 

Η απόφαση αυτή να δημοσιευθεί στην Εφημερίδα της 
κυβερνήσεως. 

Αθήνα, 20 Απριλίου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΕΘΝΙΚΗΣ ΟΙΚΟΝΟΜΙΑΣ ΑΣΦΑΛΙΣΕΩΝ 

ΧΡΗΣΤΟΣ ΠΑΧΤΑΣ ΑΝΑΣΤΑΣΙΟΣ ΓΙΑΝΝΙΤΣΗΣ 

-♦- 

Αριθ. 111666 οικ (7) 

Συγκρότηση Ομάδας Εργασίας για τη μελέτη και σύντα¬ 
ξη σχεδίου Π.Δ. σε εκτέλεση του άρθρου 65 παρ. 5 Ν. 
2447/1996 με το οποίο θα ρυθμίζονται στις λεπτομέ- 
ρειές τους, η οργάνωση και η λειτουργία του θεσμού 
των ανάδοχων οικογενειών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) τις διατάξεις της παρ. 6α του άρθρου 5 του Ν. 
2408/1996. β) την ανάγκη συγκρότησης ομάδας εργα¬ 
σίας για τη μελέτη και σύνταξη Π.Δ. με το οποίο θα ρυθμί¬ 
ζονται η οργάνωση και η λειτουργία του θεσμού των ανά¬ 
δοχων οικογενειών, αποφασίζουμε: 

Συγκροτούμε Ομάδα Εργασίας για τη μελέτη και σύ¬ 
νταξη Π.Δ. σε εκτέλεση του άρθρου 65 παρ. 5 του Ν. 
2447/1996 περί αναδοχής ανηλίκων. 

Η Ομάδα Εργασίας αποτελείται από τους: 

1. Πηνελόπη Αγαλλοπούλου. Καθηγήτρια Πανεπιστημί¬ 
ου Πειραιώς ως πρόεδρο 

2. Αχιλλέα Κουτσουράδη . αναπληρωτή Καθηγητή Αρι- 
στοτελείου Παν/μίου θεσ/νίκης. 

3. Σταυρούλα Σκάρα, υπάλληλο του Υπουργείου Υγείας 
και Πρόνοιας με βαθμό Α’ του κλάδου ΤΕ Κοινωνικής Ερ¬ 
γασίας που υπηρετεί στη Δ/’/ση Προστασίας Οικογένει¬ 
ας, και 

4. Αντιγόνη Κουτοπούλου-Πατατούκα. Παιδίατρο. Επι¬ 
στημονική Διευθύντρια του κέντρου Βρεφών "Η ΜΗΤΕ¬ 
ΡΑ". 

Χρέη Γραμματέα θα εκτελεί η Αικατερίνη Τσουρούτη, 
δικηγόρος. 

Η ανωτέρω Ομάδα Εργασίας οφείλει να περατώσει το 
έργο της εντός ευλόγου χρόνου από την έναρξη λειτουρ¬ 
γίας της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 2001 

Ο ΥΠΟΥΡΓΟΣ 

ΜΙΧΑΗΛ Π. ΣΤΑΘΟΠΟΥΛΟΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

βυτο 

δρχ- 

Θυτο 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























